Hamis tõzsdei ügyletek miatt bírságolt az MNB
Az MNB tízmillió forint bírságot szabott ki egy magánszeméllyel szemben a piaci manipuláció tilalmára vonatkozó jogszabályi rendelkezések megsértése miatt. E. R. Zoltán egyebek közt egy prémium kategóriás tõzsdei részvényre vonatkozóan adott – az indikatív árat jelentõsen befolyásoló – megbízást, amelyet még a tényleges kereskedés elõtt visszavont.
A Magyar Nemzeti Bank (MNB) a piacmonitoring tevékenysége során észlelt gyanú miatt hivatalból piacfelügyeleti eljárást indított annak vizsgálatára, hogy a Budapesti Értéktõzsdére (BÉT) bevezetett egyes részvényeket érintõen E. R. Zoltán magánbefektetõ tõzsdei megbízásai megvalósítottak-e tiltott piaci manipulációt.

A jegybank az ügyben feltárt bizonyítékok alapján megállapította, hogy E. R. Zoltán 2018 februárja és 2019 februárja között tiltott piaci manipulációt követett el három különbözõ tõzsdei részvény esetében.

Vizsgálata során az MNB több olyan kereskedési napot azonosított, amelyen az ügyfél ügyletkötései révén két különbözõ részvény napi forgalmából való részesedése meghaladta az 50 százalékot, és a napi forgalomhoz mért önkötéses forgalmának aránya elérte a 15 százalékot.

A jegybank megállapította, hogy E. R. Zoltán önmagával kötött ügyletei hamis, félrevezetõ jelzéseket közvetíthettek a tõkepiaci szereplõk irányába az érintett részvények keresleti-kínálati viszonyai, illetve likviditása tekintetében.

E. R. Zoltán emellett egy Prémium tõzsdei kategóriába tartozó részvényre vonatkozóan – beismerten valós ügyletkötési szándék nélkül, az ajánlati könyv „tesztelése" céljából – a kereskedési idõ egyik referenciapontja közelében az indikatív árat nagymértékben negatívan befolyásoló ajánlatot tett, amelyet még az ármeghatározás és a tényleges ügyletkötés elõtt visszavont. A jegybank megállapította, hogy a magánszemély ezen visszavont megbízása is félrevezetõ jelzéseket adhatott a befektetõk számára az adott részvény keresleti-kínálati viszonyairól, különösen árfolyama alakulásáról.

Az ügyfél fentiek szerinti megbízásaival tiltott piaci manipulációt valósított meg. Ennek tekintendõ ugyanis – a szándéktól függetlenül – minden olyan ügyletkötés, eladási vagy vételi megbízás, amely a pénzügyi eszközök keresleti-kínálati viszonyait, illetve annak árát érintõen hamis vagy félrevezetõ jelzést ad vagy adhat, befolyásolva ezzel a befektetõk befektetési döntéseit. A tõkepiac zavartalan mûködésének biztosítása érdekében az ilyen megbízások nem megengedettek. Az MNB piacmonitoring tevékenysége keretében – kiemelten a tiltott bennfentes kereskedelem és a piaci manipuláció kiszûrése érdekében – éppen ezért folyamatosan elemzi és értékeli a BÉT-en kötött ügyleteket.

Megállapításai nyomán az MNB határozatában a jövõre nézve megtiltotta E. R. Zoltánnak, hogy a piaci manipuláció tilalmára vonatkozó jogszabályi rendelkezéseket ismételten megsértse, s 10 millió forint piacfelügyeleti bírság megfizetésére kötelezte, illetve tiltott piacbefolyásolás gyanújával feljelentést tett az ügyészségen.

Az MNB az általa alkalmazott szankciók során elsõdlegesen az értékelte, hogy a piaci manipuláció tilalmának megsértése különös súlyú a tõkepiac biztonságos és zavartalan mûködése szempontjából. A magánszemély tevékenysége alkalmas volt arra, hogy kárt okozzon a befektetõknek és veszélyeztesse a pénzügyi rendszerbe vetett befektetõi közbizalmat. Az MNB súlyosító körülményként vette figyelembe többek között, hogy az egyik részvény, amire nézve a jogsértést E. R. Zoltán elkövette prémium tõzsdei kategóriába tartozott, melyhez határidõs termék is kapcsolódott a BÉT-en. További súlyosító körülményként értékelte az MNB, hogy az ügyfél által megvalósított egyes önkötéses ügyletek két részvényt érintõen is a teljes tõzsdei kereskedés 70 százalékát haladták meg. Enyhítõ körülménynek számított ugyanakkor, hogy a részvények többsége nem szerepelt a BUX és BUMIX indexkosarakban.
tõzsde BÉT bírság részvény manipuláció MNB